Джащ дэжьым ащ ц1ыф макъэ къызэхихыгъ: Къаймэт орэдыр къыхидзагъ… Блэк1ыгъэ л1эш1эгъухэр орэдэу къак1эныжьыгъэм къыхэтэджэжьы фэдагъэх. Народым иорэд ныбжьырэ дунэешхом пэджэжьэу зэрэщытыр зэхиш1агъ... Акъылк1э къэбгъэгъунэн умылъэк1ынэу, зэк1э зэхэзыкъутэу, зэк1э къызэзынэк1эу, пэубли к1эухи ныбжьырэ дунэе гук1эгъунчъэ мэхъэшагъом ыпашъхьи  къыщымыщтэхэу, ц1ыфым иакъылрэ илъэк1рэ яцахь телъэу, ащ пагъэуцун фэдэ л1ыгъэ зыхагъотэжьызэ народхэр къырык1уагъэх.